Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1368/11/3306	Považská Bystrica, 1.7.2015
EEČ : 2-26-89-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a výtržníctva podľa § 364 odsek 1 písmeno a/, odsek 2 písmeno b/ Trestného zákona s poukázaním na § 138 písmeno a/ Trestného zákona v spolupáchateľstve podľa § 20 Trestného zákona.

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.11.2013, spisová značka Pv 1368/11/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa  16.12.2011 asi o 22.30h v Púchove pred barom XXXXX,  v opilom stave vulgárne nadával a následne fyzicky napadol tam prítomného občana Slovinska XXXXX, ktorý stál pred barom tak, že sa zahnal  na neho rukami v úmysle zasiahnuť ho do tváre, pričom XXXXX sa uhol a dvakrát udrel obv. XXXXX do tváre, ktorý spadol na zem, po čom sa XXXXX vrátil do baru a obv. XXXXX odišiel a asi o 23.00h sa vrátil späť na aute, prišiel k vchodovým dverám baru, a keď zistil, že sú zamknuté, začal kričať na obsluhu, aby otvorili dvere, následne sa vrátil k autu, z ktorého vybral račňový kľúč na výmenu kolies, s ktorým rozbil sklo na vchodových dverách, vošiel do baru, kde postupne začal udierať kľúčom do dverí skladu, vstupných dverí dámskeho WC a pánskeho WC, do ktorého vošiel a udieral aj do vnútorných dverí, ktoré týmto poškodil a keď zbadal XXXXX na poschodí, vyšiel za ním, kde sa začali naťahovať, zahnal sa na neho kľúčom, ktorý XXXXX zachytil a snažil sa mu ho vytrhnúť z ruky, pričom obaja prepadli cez plastovú stenu na schody až na prízemie, kde obv. XXXXX kopal nohami do XXXXX, ktorému sa však podarilo ujsť, čím mu takto spôsobil ľahké zranenie a poškodením zariadenia baru spôsobil XXXXX, bytom XXXXX, XXXXX, škodu vo výške 684,- €. 

Uznesením prokurátora Okresnej prokuratúry XXXXX zo dňa 7.11.2013, spisová značka Pv 1368/11/3306, bola určená obvinenému skúšobná doba v trvaní 18 mesiacov.
Odôvodnenie:
	XXXXX prokuratúry Pov. Bystrica uznesením sp.zn. Pv 1368/11/3306 zo dňa 07.11.2013, právoplatným dňa 15.11.2013 podľa § 216 ods.1 písm.a,b,c/ Tr.por. podmienečne zastavil trestné stíhanie obv. XXXXX za prečin výtržníctva podľa § 364 ods.1 písm.a/, ods.2 písm.b/ Tr.zák.s  poukázaním na § 138 písm.a/ Tr.zák. a prečin poškodzovania cudzej veci podľa § 245 ods.1 Tr.zák. na tom skutkovom základe, ako je to uvedené vo výrokovej časti tohto uznesenia. Predmetným uznesením bola obv. XXXXX určená skúšobná doba v trvaní 18 mesiacov, ktorá začala plynúť právoplatnosťou uznesenia o podmienečnom zastavení trestného stíhania, teda od 15.11.2013 a uplynula dňom 15.05.2015. 

	Po skončení skúšobnej doby boli k osobe obv. XXXXX zabezpečené správy z Okresného riaditeľstva PZ, Odboru kriminálnej polície Pov. Bystrica, Obvodného oddelenia PZ XXXXX, Okresného úradu, Odboru všeobecnej vnútornej správy Pov. Bystrica, pracovisko XXXXX, ako aj odpis z registra trestov.  Z týchto správ a podkladov je zrejmé, že obv. XXXXX a po právoplatnosti uznesenia o podmienečnom zastavení trestného stíhania sa nedopustil žiadneho iného protiprávneho konania a v mieste bydliska nemá narušenú povesť. 

	XXXXX spôsobenú škodu majiteľke baru uhradil v plnej výške. 

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom konaní vydá uznesenie. 

	U obv. XXXXX boli splnené všetky podmienky stanovené § 217 ods.1 Tr.por. tým, že v priebehu skúšobnej doby podmienečného zastavenia trestného stíhania viedol riadny život, a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tatarka
prokurátor